Pätigorsk

**Pätigorsk** (, ,  *Pjatigorsk*) om Venäman lidn da lebutaho Stavropolin randan suves. Se om randan kahtenz' surtte lidn, Pätigorskan lidnümbrikon administrativine keskuz. Om Kavkazižed Mineraližed Veded-regionan palaks.

Vn 2010 vilukun 19. päiväspäi Pätigorsk om Pohjoižkavkazan federaližen ümbrikon administrativižeks keskuseks.

## Istorii
Eländpunktan aluz om pandud vl 1780 kuti *Konstantinogorskan lidnuz*. *Goräčevodsk*-žilo (Hulad Veded) sai lidnan statusad vl 1830 udenke nügüdläiženke nimenke, läheseižujan (ei mülü lidnha) izoliruidud Beštau-mägen mödhe ( — «viž-mägi», 1401 m ü.m.t.).

Pätigorskan ižandusen päsarakod oma turizm, sömtegimišt (leibänkombinat, maidkombinat, lihategim, kül'menzoittud produktoiden kombinat, mineraližiden veziden butiliruind), omblendtegimišt (nahkan i karvan ümbriradmine, sobiden omblendan pened edheotandad), mašinoidensauvomine (mašiništ sömtegimišton i lindfabrikoiden täht, maižanduzmašinad, kommunaline mašiništ), elektrotehnine (ladimed radiacijan kontrolin täht tegimištos, pened elektromašinad), torguind.

## Geografijan andmused

Lidn sijadase Podkumk-jogen randal (Kuman oiged ližajogi), Mašuk-mägen (993 m) pautkil da pohjanno, 500..600 m korktusil valdmeren pindan päl. Pätigorsk sab reskvet Kubanišpäi vezivedon kal't.

Matkad Stavropolihesai om läz 150 km lodeheze. Lähembaine lidn om Lermontov kümnes kilometras lodeheze avtotedme.

*Pätigorsk*-päraudtestancii sijadase «Mineraližed Veded — Kislovodsk»-keskustal. Kaik om nell' raudtestancijad da üks' platform lidnan röunoiš.

## Tobmuz
Lidn jagase kudeks lidnanlaptaks Energetik-žilonke.

Edeline lidnan pämez' om Andrei Skripnik (tal'vku 2017 — sulaku 2020).

## Eläjad
Vn 2010 Venäman rahvahanlugemižen mödhe lidnan eläjiden lugu oli 142 511 ristitud. Vl 2018 lidnan ristitišt oli 145 885 eläjad. Kaikiš suremb lidnan ristitišt oli 147 861 eläjad vl 2020.

Rahvahad (enamba 1 % vl 2010): venälaižed — 71,5 %, armenijalaižed — 13,3 %, azerbaidžanlaižed — 3,1 %, ukrainalaižed — 1,8 %, kabardalaižed — 1,2 %, toižed rahvahad — 8,4 %, rahvahuden ozutandata — 0,7 %.

Ortodoksižen hristanuskondan vižtoštkümne pühäpertid oma saudud lidnas: kaks' päjumalanpertid, 11 jumalanpertid i kaks' časounäd. Riman katoline Sündun Toižetamižen pühäpert' om letud vll 1840−1844. Armenižen jumalankodikundan «Surb Sarkis»-jumalanpert' radab. Protestantizman kaks' loičendpertid (baptizm, seičemenden päivän adventistad) oma avaitud. Islaman pämečet' om olmas.

## Openduz
Lapsiden opendusen aluzkundad oma päivkodid, keskškolad.

Professionaližen opendusen aluzkundad oma Pätigorskan medicinine kolledž, torguindan, tehnologijoiden i servisan tehnikum (ende agrarine tehnikum), ekonomikan i innovacižtehnologijoiden tehnikum, mugažo üläopendusen Pätigorskan valdkundaline universitet i severz'-se toižid aluzkundoid da filialoid läz 40 tuhanke üläopenikoid.

## Galerei

Городская администрация. Пятигорск.jpg|Pätigorskan lidnümbrikon ohjastusen pert' (2011)
Bristol Hotel building in Pyatigorsk.jpg|Venäman prezidentan ezitajan Pohjoižkavkazan federaližes ümbrikos rezidencii (2020, istorine «Bristol'»-adivpert')
Кафедральный собор во Имя Христа Спасителя, исцеляющего расслабленного при Овчей купели.jpg|Spravitajan Hristan Päzutajan kafedraline päjumalanpert', vn 2013 nägu
Пироговские ванны. Пятигорск, бульвар Гагарина.JPG|«Pirogovan vannad»-lebukodi vl 2015
Пятигорск, гостиница "Интурист" - panoramio.jpg|«Inturist»-adivpert' vl 2011
Санаторий ЦВС - panoramio.jpg|Keskuzline sodasanatorii vl 2009
Lermontovskiy, Pyatigorsk, Stavropolskiy kray, Russia - panoramio.jpg|Pätigorskan valdkundaline universitet (2013, vll 1995−2016 Pätigorskan valdkundaline lingvistine universitet)
Трибуны Пятигорского ипподрома (Pyatigorsk Racecourse Grandstand).jpg|Radai ippodrom (2012)
Центральный автовокзал. Пятигорск.JPG|Pätigorskan Keskuzline avtostancii vl 2010
Железнодорожный вокзал Пятигорска и ЭП1П с поездом Кисловодск - Тында. Вид с горы Машук.jpg|*Pätigorsk*-päraudtestancii, vn 2013 nägu Mašuk-mägelpäi


## Homaičendad


## Irdkosketused
* Lidnan tobmuden aluzkundoiden oficialine sait (''pyatigorsk.org'').